سلطان محمد (دریم)

دریم محمد یا دریم سلطان محمد ( زوکړه د می ۲۶، ۱۵۶۶ - مړینه د دسمبر ۲۲، ۱۶۰۳) د ۱۵۹۵ څخه تر ۱۶۰۳ پوري د عثماني امپراتورۍ دیارلسم سلطان او واکمن وو. نوموړي د یو شمېر مخکنیو عثماني واکمنانو په څېر د خپلو وروڼو قاتل او د واک په لمړیو کي یې د هغوی د اعدام امر ورکړ. سلطان محمد خان په عثماني ټولواکمنۍ کي تر سلیمان را وروسته د پوځ د مشرتوب پر بنسټ خورا مشهوره او بریالی واکمن ګڼل کيږي، چي له مخي یې عثماني پوځ د کیریستس په پرېکنده جګړه کي غوڅه بریا ترلاسه کړه. نوموړي همدارنګه په عثماني خاوره کي دننه د جلالي بغاوتونو د ځپلو لپاره قوي عملیات ترسره کړه. سلطان محمد د انګلستان د لمړۍ الیزابت له حکومت سره د ټینګو سوداګریزو اړیکو په اساس او د هغوی له لوري د هسپانویانو په وړاندي د ملګرتیا په هیله ښه سیاست ولوباوه.

سلطان محمد په ۱۶۰۳ کال کي د زهرو له امله مړ سو.